సత్య చంద్రశేఖరేంద్ర సరస్వతి శంకరాచార్య స్వామి

సత్య చంద్రశేఖరేంద్ర సరస్వతి శంకరాచార్య స్వామి  తమిళనాడు రాష్ట్రం కాంచీపురంలోని సుప్రసిద్ధ కంచి కామకోటి పీఠానికి 71వ  ఉత్తరాధికారిగా నియమితులయ్యాడు. 2025  ఏప్రిల్ 30న అక్షయ తృతీయ సందర్భంగా అతనిని 70వ కంచి కామకోటి పీఠాధిపతి జగద్గురు విజయేంద్ర సరస్వతి శంకరాచార్యుల ద్వారా సన్యాస దీక్ష స్వీకరించాడు. విజయేంద్ర సరస్వతి  గణేష్ శర్మను సన్యాస దీక్షనిచ్చి "శ్రీ సత్య చంద్రశేఖరేంద్ర సరస్వతి" గా నామకరణం చేశారు.

 జీవిత విశేషాలు 
సత్య చంద్రశేఖరేంద్ర సరస్వతి శంకరాచార్య స్వామి పూర్వ నామం దుడ్డు సత్య వెంకట సూర్య సుబ్రహ్మణ్య గణేశ శర్మ ద్రావిడ్. అతను  2000 ఏప్రిల్‌ 24న దుడ్డు ధన్వంతరి, మంగాదేవి దంపతులకు జన్మించాడు. అతని తండ్రి అన్నవరం లోని  శ్రీ సత్యనారాయణస్వామి దేవస్థానం  వ్రత పురోహితుడిగా పనిచేస్తున్నాడు.  తల్లి గృహిణి. అతని ఆరో ఏటనే రత్నాకర భట్టు వద్ద రుగ్వేదం అభ్యసించి నిష్ణాతుడయ్యాడు. అనంతరం తెలంగాణలోని బాసర జ్ఞానసరస్వతి దేవస్థానం లో పండితునిగా  వ్యవహరించాడు. ఆ సమయంలో బాసర పర్యటనకు వచ్చిన విజయేంద్ర సరస్వతి అతనిని శంకర మఠానికి తీసుకెళ్లాడు. అక్కడ తర్కం, మీమాంసతో పాటు సామవేదం, యజుర్వేదంలో స్వామీజీ స్వయంగా శిక్షణ ఇచ్చాడు. 2018 జనవరి 28న జయేంద్ర సరస్వతి మహాసమాధి చెందడంతో అప్పట్లో ఉత్తరాధికారిగా ఉన్న విజయేంద్ర సరస్వతి 70వ పీఠాధిపతిగా బాధ్యతలు స్వీకరించాడు. తర్వాత ఆరేళ్ల పాటు ఉత్తరాధికారి ఎంపిక వాయిదా పడుతూ వచ్చింది. ప్రస్తుతం 71వ పీఠాధిపతిగా గణేష్ శర్మను ఎంపిక చేసారు.

మూలాలు

బాహ్య లంకెలు

వర్గం:కంచి పీఠాధిపతులు
వర్గం:2000 జననాలు
వర్గం:జీవిస్తున్న ప్రజలు
వర్గం:ఆధ్యాత్మిక గురువులు